**Concursul de idei “ Caractere Urbane ”**

1. **Scopul acțiunii:**

* Decorarea și oformarea artistică a pasajului pietonal subteran din bd. Constantin Negruzzi 10/1, cu implicarea artiștilor din diferite domenii ale artelor vizuale cum ar fi pictură de șevalet (pânză), pictură murală (pe perete), design grafic, ilustratori, graffitieri, artiști 3D, profesori și studenți ai instituțiilor cu profil de arte unde aceștia își pot manifesta creațiile pe un format mare în spațiul public din or. Chișinău.

**II.Obiective:**

* Identificarea, promovarea artiștilor locali și oferirea platformei pentru manifestare artistică;
* Implicarea artiștilor locali prin aportul lor la revitalizarea, îmbunătățirea, înviorarea pasajului pietonal subteran din bd. Constantin Negruzzi 10/1, care este accesibil pentru tot publicul de la Chișinău, dar si oaspeții lui, turiștii, și servește ca platformă de promovare a artistului sau/și a echipei sale;
* Atragerea pietonilor de a traversa strada regulamentar;
* De a promova, prin intermediul creațiilor ce vor fi realizate, cultura și valorile estetice;
* De a dezvolta interesul la colaborare și schimbul de experiență între artiști.

**III.Condiții de participare:**

* Capacitatea/practică a artistului de a transpune/elabora schița sa de autor pe perete;
* Schițele propuse trebuie să fie creația proprie a artistului;
* Parametrii lucrărilor sunt în conformitate cu desfășurarea subteranei. Parametrii pereților pot fi găsiți în anexa de mai jos;
* Schițele vor fi atașate direct pe exemplarul peretelui anexat mai jos ca vizualizare.
* Schițele în format electronic sau pe orice alt tip de suport la discreția autorului în conformitate cu desfășurata pereților, vor fi trimise împreună cu vizualizarea acestora la adresa [primaria@pmc.md](mailto:primaria@pmc.md) cu mențiunea “Caractere urbane”.
* Lucrările vor fi elaborate în conformitate cu culoarea fundalului deja existentă pe peretele subteranei. Culoarea acesteia poate fi găsită în anexa de mai jos.

**IV. Genuri abordate:**

* Compoziție realistă sau simbolică;
* Portrete;
* Compoziție cu personaje;
* Compoziție grafică;
* Compoziție decorativă.

**V. Criterii de preselecție/jurizare:**

* Respectarea tematicii propuse;
* Originalitatea temei și abordarea creativă a lucrării;
* Expresivitatea plastică, utilizarea cu măiestrie a elementelor plastice;
* Folosirea elementelor/tehnicilor de execuție plastică inovatoare;
* Calitatea execuției.

*\* Juriul va fi format din reprezentați ai Primăriei Municipiului Chișinău, Direcția Arhitectură și Urbanism, arhitecți și artiști plastici.*

**VI. Aportul organizatorilor:**

* Spațiul (perete) din pasajul pietonal subteran din bd. Constantin Negruzzi 10/1 pentru manifestare artistică;
* Materialele de lucru, unelte, vopsele, culori;
* Apă și prânz pe durata a 5 zile de desfășurare a acțiunii;
* Accesul la apă și spațiu pentru păstrarea materialelor.

**VII. Promovarea/Vizibilitatea/Diseminarea rezultatelor:**

* Fiecare artist care va realiza pictura pe perete are dreptul deplin de a-și pune semnătura pe propria creație/lucrare;
* Artiștii și creațiile acestora vor avea parte de promovare în sursele mass-media;
* Evenimentul de inaugurare a galeriei subterane cu picturile murale unde ulterior fiecare artist/echipă vor primi un certificat de apreciere/mulțumire pentru aportul adus Chișinaului prin activitatea sa și în care va fi menționat recomandarea pentru următoarele lucrări și proiecte.

**VIII. Calendar:**

* **Etapa a I-a. Prezentarea lucrărilor**:

1. Lucrările pot fi trimise la adresa electronică [primaria@pmc.md](mailto:primaria@pmc.md) cu mențiunea “Caractere urbane” începând cu 01.07.2019;

2. Termenul limită de trimiterea a lucrărilor este 21.07.2019;

3. Lucrările trimise vor fi însoțite de o scurta descriere a artistului în maximum 5 rânduri și o descriere a lucrării sale în maximum 10 rânduri*.*

* **Etapa a II-a. Preselecția lucrărilor prezentate.**

1. Selectarea lucrarilor se va desfășura în perioada 22 iulie 2019 - 28 iulie 2019;

2. Lista nominală a lucrărilor ce au trecut etapa de preselecție va fi plasată pe site-ul Primăriei Municipiului Chișinău pe data de29 iulie 2019.

* **Etapa a III-a. Elaborarea Lucrărilor**.

Elaborarea lucrărilor va avea loc în perioada 05 august 2019- 09 august 2019.

* **Etapa finală.**

Vernisarea lucrărilor și înmânarea diplomelor***.***

*\* Artiștii care vor participa în echipa autorilor la elaborarea lucrărilor vor primi certificate de participare la concursul de idei.*

**IX. DISPOZIȚII FINALE:**

* Participantul trebuie să fie autorul lucrărilor cu care participă la concurs;
* Organizatorii au dreptul de a publica/utiliza lucrările de la concurs în scopuri de promovare a acțiunii;
* Organizatorul își rezervă dreptul de a nu accepta înscrierea în concurs a oricărei lucrări care nu corespunde prevederilor prezentului Regulament.